MBAFF on lyhenne sanoista Macroblock-Adaptive Frame/Field Coding, joka on MPEG-4 AVC/H.264 -koodekissa käytettävissä oleva tekniikka lomitetun videokuvan pakkaamiselle.
MBAFF-tekniikassa peräkkäisistä kuvista etsitään yhteisiä muuttumattomia osia Macroblockin tarkkuudella, jotka voidaan pakata progressiivisesti ja näin saavutetaan parempi lopputulos kuvanlaadun osalta ja samalla säästetään tallennustilaa. Liikkuvat ja muuttuvat osat pakataan puolestaan lomitetusti, joten MBAFF yhdistelee sekä lomitettua että progressiivista kuvaa tarpeen mukaan.
Valitettavasti kaikki MPEG-4 AVC/H.264 -toistoa tukevat ohjelmat ja koodekit eivät tue MBAFF-tekniikkaa kunnolla tai lainkaan, jonka seurauksena kuvassa näkyy virheitä tai kuvaa ei näy lainkaan, jos niitä toistaa kyseisillä ohjelmilla tai koodekeilla.